Hi Jesu-Kristo la an Nagtatalwas 


Ngan mag-aanak hiya hin lalake, ngan pagngangaranan mo hiya 
nga Jesus, kay magtatalwas hiya han iya katawohan tikang han 
ira mga sala. Mateo 1:21 


Kay hinigugma gud han Dyos an kalibutan, nga iginhatag niya an 
iya bugtong nga Anak, basi diri mamatay an bisan hin-o nga 
natoo ha iya, kundi magkaada kinabuhi nga dayon. Juan 3:16 


Nagbaton hi Jesus, “Ako amo an dalan, an kamatuoran, ngan an 
kinabuhi.” Waray makakakadto ha amay kon diri pinaagi ha 
akon. Juan 14:6 


Ngan waray iba nga ngaran ha ilarom han langit nga iginhatag 
ha mga tawo nga kinahanglan matalwas kita. Buhat 4:12 


Siyahan han ngatanan iginhatag ko ha iyo an akon nakarawat, 
nga namatay hi Kristo tungud han aton mga sala sumala han 
siring han Kasuratan; ngan nga hiya iginlubong, ngan nga hiya 
nabanhaw ha ikatulo ka adlaw sumala han mga Santos nga 
Surat: 1 Corinto 15:3-4 


Tungud ha iya, may-ada kita pagtubos pinaagi han iya dugo, an 
kapasayloan han aton mga sala, sumala han kahuraan han iya 
grasya; Efeso 1:7 


May-ada upat nga kamatuoran nga kinahanglan bug-os naton masabtan: 
1. Hinigugma ka gud han Dios. 


Karuyag niya nga magkaada ka kinabuhi nga waray katapusan ha langit 
upod ha Iya. 

Kay hinigugma gud han Dyos an kalibutan, nga iginhatag niya an iya 
bugtong nga Anak, basi diri mamatay an bisan hin-o nga natoo ha iya, 
kundi magkaada kinabuhi nga dayon. Juan 3:16 


Karuyag Niya nga magkaada ka hin hura ngan makahuluganon nga 
kinabuhi upod ha Iya. 

An kawatan diri nakanhi, kondi pangawat, pamatay, ngan pagbungkag. 
Kinmanhi ako basi magkaada hira kinabuhi, ngan magkaada hira hin 
kahuraan. Juan 10:10 


Ha luyo hini, damo nga tawo an diri nakakaeksperyensya hin 
makahuluganon nga kinabuhi ngan diri sigurado kun mayda hira 
kinabuhi nga waray katapusan tungod kay... 


2. An tawo makasasala ha kinaiya. Amo nga bulag hiya ha Dios. 


An ngatanan nakasala. 

Kay an ngatanan nagpakasala, ngan nawad-an han himaya han Dios; Mga 
Taga-Roma 3:23 

Kay an gugma ha salapi amo an gamot han ngatanan nga karat-an... 

1 Timoteo 6:10 


An suhol han sala amo an kamatayon. 
Kay an bayad han sala amo an kamatayon... Roma 6:23 


Igin-unabi han Biblia an duha nga klase hin kamatayon: 


e Pisikal nga kamatayon 
Ngan sugad nga an mga tawo mamatay hin makausa, ngan katapus hini 
an paghukom: Hebreo 9:27 


e Espirituwal nga kamatayon o waray kataposan nga pagbulag ha Dios ha 
impyerno 

Kundi an mga magpakaharadlok, mga diri matinoohon, mga mangil-ad, 
mga parapamatay, mga bigaon, mga salamangkero, mga magsiringba hin 
mga diyosdiyos, ngan an ngatanan nga mga buwaon, magkakaada han 
ira bahin ha linaw nga naglalaga hin kalayo ngan asupre: nga amo an 
ikaduha nga kamatayon. Pahayag 21:8 


Kon an tawo nahibulag ha Dios tungod han iya sala, ano an 
solusyon hini nga problema? Agsob naton hunahunaon nga an mga 
solusyon amo an: relihiyon, mag-opay nga buhat, ngan maopay nga 
pamatasan. 


Pero usa la an solusyon tikang ha Dios. 

3. Hi Jesukristo la an dalan ngadto ha langit. 

Ini an kapahayagan han Dios. 

Nagbaton hi Jesus, “Ako amo an dalan, an kamatuoran, ngan an 


kinabuhi.” Waray makakakadto ha amay kon diri pinaagi ha akon. 
Juan 14:6 


Iya ginbayad an bug-os nga sirot para han aton mga sala. 

Kay hi Kristo nag-antos hin makausa tungud han mga sala, an matadong 
tungud han mga diri matadong, basi dad-on kita niya ngadto ha Dios, 
nga ginpatay ha unod, kondi ginbuhi pinaagi han espiritu: 1 Pedro 3:18 
Tungud ha iya, may-ada kita pagtubos pinaagi han iya dugo, an 
kapasayloan han aton mga sala, sumala han kahuraan han iya grasya: 
Efeso 1:7 


May-ada hiya iginsaad nga kinabuhi nga waray kataposan. 

An natoo han Anak may-ada kinabuhi nga waray kataposan, ngan an diri 
natoo han Anak diri makakakita han kinabuhi: kondi an kapungot han 
Dios nagpapabilin ha iya. Juan 3:36 

Kay an suhol han sala amo an kamatayon; kondi an hatag han Dios amo 
an kinabuhi nga waray kataposan pinaagi kan Jesu-Cristo nga aton Ginoo. 
Roma 6:23 


4. Kinahanglan naton tumoo kan Jesu-Kristo basi matalwas. 


An aton katalwasan tungod han grasya han Dyos pinaagi han 
pagtoo kan Jesu-Cristo. 

Kay pinaagi han grasya han Dios natalwas kamo pinaagi han iyo 
pagtoo: ngan ini diri tikang ha iyo ngahaw: ini hatag han Dios: 
diri tikang ha mga buhat, basi waray bisan hin-o nga 
maghambog. Mga Taga-Efeso 2:8-9 


Kay matatalwas an bisan hin-o nga magtawag han ngaran han 
Ginoo. Mga Taga-Roma 10:13 


Pag-ampo han Makasasala 


Pag-ampo kamo nga may pagtoo: 

Ginoo Jesus, damo nga salamat han imo paghigugma ha akon. 
Amin ako nga makasasala ako ngan nangangaro ako han imo 
pasaylo. Salamat han imo kamatayon ha kros, paglubong, ngan 
pagkabanhaw para mabaydan an ngatanan ko nga sala. Nasarig 
ako ha imo nga akon Ginoo ngan Manluluwas. Ginkakarawat ko 
an imo regalo nga kinabuhi nga waray katapusan ngan 
igintutubyan ko ha imo an akon kinabuhi. Buligi ako nga sundon 
an ngatanan mo nga sugo ngan magin makaruruyag ha imo 
pagkita. Amen. 


Kon sinarig ka kan Jesu-Kristo, an masunod nahitabo ha imo: 


e Yana, may-ada ka kinabuhi nga waray kataposan upod han Dios. 
Ngan amo ini an kaburut-on han nagpakanhi ha akon, nga an 
ngatanan nga makakita han Anak ngan natoo ha iya, magkaada hin 
kinabuhi nga waray kataposan. Juan 6:40 


e An ngatanan mo nga sala ginbaydan na ngan ginpasaylo na. 
(naglabay, yana, tidaraon) 

Kundi naghalad hi Jesus hin usa la nga halad tungod han mga sala 
ha kadayonan, ngan linmingkod hiya ha tuo han Dyos: 

Mga Hebreo 10:12 


e Bag-o ka nga linarang ha paniplatan han Dios. Tinikangan ini han imo bag'o nga 
kinabuhi. 

Sanglit kon an usa ka tawo kahiusa ni Cristo, bag-o hiya nga binuhat, kitaa, an 
ngatanan nga mga bagay nahimo nga bag-o. 2 Mga Taga-Korinto 5:17 


e Nagin anak ka han Diyos. 
Kondi an ngatanan nga kinarawat ha iya, gintagan niya hin katungod nga magin mga 
anak han Dios, bisan adton natoo ha iya ngaran: Juan 1:12 


An maupay nga mga buhat diri paagi para kita matalwas, kundi usa nga pamatuod o 
bunga han aton katalwasan. 

Kay mga buhat kita han Dyos, nga ginhimo kita dida kan Kristo Jesus basi magbuhat 
hin mag-upay nga buhat, nga igin-andam na han Dyos nga daan, nga angay naton 
paggawion. Efeso 2:10 


Bendisyonan ka han ginoo! 


